《厥里隘》
明代·林弼

疏雨度密树，秋暑未能清。入林足云气，隔竹多水声。

十步一涉足，苔石纷纵横。仆夫失脚屡，况乃流潦盈。

阴木总自毙，怪禽时一鸣。远客在畏道，落日豺虎惊。

前村喜近驿，暧暧烟火明。解鞍不暇食，伫立嗟吾生。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。